شه‌فه‌ق نيوز/ ماڵپه‌ڕ ئه‌لكترۆنى رووژنامه‌ى ئه‌ندبندنت راپۆرتيگ په‌يامنێر رورى سوليفان بڵاو كرد وه‌ناونيشان"رياكرياگيگ مافناسى: سعوديه‌ له‌ 2015ه‌وه‌ 800 كه‌س داگه‌ له‌سێداره‌.
راپۆرته‌گه‌ ئويشێد: ريكخرياگ ريپيريف مافناسى بريتانى باس له‌وه‌ كردگو ئى شماره‌ى حاڵه‌ته‌يل له‌سێداره‌داينه‌ له‌وه‌خت ده‌سڵات شا سه‌لمان بن عه‌بدولعه‌زيز بويه‌ ك له‌ساڵ 2015ه‌وه‌ ده‌س وه‌پيكردگه‌و له‌ساى ده‌سڵاتيشى مه‌سه‌له‌ى له‌سێداره‌داين زياى كردگه‌ له‌وه‌ختيگ ك شازاده‌ محه‌مه‌د بن سه‌لمان مه‌يل وه‌ كه‌مه‌وكردن ئه‌و حاڵه‌ته‌يل له‌سێداره‌داينه‌ ديرێد.
جى باسه‌، راپۆرته‌گه‌ باس له‌وه‌يش ئه‌كا شانشين عه‌ره‌بى سعودى له‌ ساڵ گوزه‌يشت 185 كه‌س داگه‌ له‌سێداره‌ وه‌چيوه‌يگ جه‌م له‌ ئبريل/ نيسان گوزه‌يشت، ك يه‌يش به‌رزترين شماره‌يگ ساڵانه‌س له‌وه‌ختيگه‌و ئاماره‌يل له‌و وڵاته‌ له‌لايه‌ن ريكخرياگ ناوبرياگه‌و تۆمار ئه‌كريه‌ێد.
